CELEX: 32013R0041
Language: lt
Date: 2013-01-17 00:00:00
Title: 2013 m. sausio 17 d. Komisijos įgyvendinimo reglamentas (ES) Nr. 41/2013, kuriuo iš dalies keičiamas Reglamentas (EEB) Nr. 441/91 dėl tam tikrų prekių, kurių kodai pagal Kombinuotąją nomenklatūrą yra 17041019 , 17041099 ir 95021010 , klasifikavimo, panaikinantis Reglamentą (EEB) Nr. 1287/83

22.1.2013   
            
            
               LT
            
            
               Europos Sąjungos oficialusis leidinys
            
            
               L 18/1
            
         KOMISIJOS ĮGYVENDINIMO REGLAMENTAS (ES) Nr. 41/2013
   2013 m. sausio 17 d.
   kuriuo iš dalies keičiamas Reglamentas (EEB) Nr. 441/91 dėl tam tikrų prekių, kurių kodai pagal Kombinuotąją nomenklatūrą yra 1704 10 19, 1704 10 99 ir 9502 10 10, klasifikavimo, panaikinantis Reglamentą (EEB) Nr. 1287/83
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               remiantis 1991 m. vasario 25 d. Komisijos reglamentu (EEB) Nr. 441/91 dėl tam tikrų prekių, kurių kodai pagal Kombinuotąją nomenklatūrą yra 1704 10 19, 1704 10 99 ir 9502 10 10, klasifikavimo, panaikinančiu Reglamentą (EEB) Nr. 1287/83 (2), plastikinės lėlės su permatoma plastikine krūtine, pripildyta smulkių saldainių, buvo klasifikuojamos priskiriant KN kodus 1704 10 19 ir 1704 10 99 saldainių atveju ir KN kodą 9502 10 10 lėlių atveju. Nuo 2007 m. sausio 1 d. į Kombinuotąją nomenklatūrą įtraukus 95 skirsnio 4 pastabą, šie dirbiniai turi būti klasifikuojami kartu kaip deriniai, turintys esmines žaislų savybes, priskiriant KN kodą 9503 00 21;
            
         
               (3)
            
            
               todėl Reglamentas (EEB) Nr. 441/91 turėtų būti atitinkamai iš dalies pakeistas;
            
         
               (4)
            
            
               šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 441/91 priede pateikta lentelė keičiama šio reglamento priede pateikta lentele.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. sausio 17 d.
      
         
            Komisijos vardu Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 52, 1991 2 27, p. 9.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Plastikinė lėlė su judančiomis galūnėmis, 140 mm aukščio, su permatoma plastikine krūtine, pripildyta maždaug 10 g smulkių saldainių su sacharoze, kuriuos galima išimti pro angą, esančią po lėlės diržo sagtimi.
               
               
                  9503 00 21
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 95 skirsnio 4 pastaba ir KN 9503 00 ir 9503 00 21 kodus atitinkančiais prekių aprašymais.
                  Dirbiniai negali būti laikomi „prekėmis, supakuotomis į mažmeninei prekybai skirtus rinkinius“ pagal 3 bendrosios aiškinimo taisyklės b punktą, nes jie supakuoti kartu ne tam tikroms reikmėms tenkinti arba konkrečiai veiklai vykdyti. Jie vienas su kitu nesusiję ir neskirti naudoti kartu arba bendrai vienas su kitu (saldainiai yra vartojimo produktai, o lėlė – skirta žaisti).
                  Lėlė yra 9503 pozicijai priskiriamas dirbinys, derinamas su 1704 pozicijai priskiriamais saldainiais, o jų derinys turi esmines žaislo savybes (taip pat žr. Kombinuotosios nomenklatūros paaiškinimų 95 skirsnio 4 pastabos paaiškinimus).
                  Todėl dirbinys klasifikuotinas kaip lėlė, priskiriant KN kodą 9503 00 21.